Groot mylpale vir Ford se RangerFord se splinternuwe Ranger word hier op eie bodem vervaardig in sy spoggerige nuwe aanleg in Silverton. Ons het reeds die 2.0 BiTurbo- en V6-modelle onder hande gehad, maar wat van die enkel- en superkajuit? Ford se Ranger-reeks sal vanaf Maart in enkelkajuit- en superkajuitmodelle by handelaars beskikbaar wees. Die dubbelkajuit is reeds beskikbaar. Daar is vier enkelkajuitmodelle beskikbaar. Almal loop met Ford se 2.0‑viersilinder‑enkelturbodieselenjin. Dié enjin bied 125 kW en 405 Nm. Daar is twee ratkaste beskikbaar, 6-spoed‑handrat en 6-spoed‑outo. Daar is ŉ 4×2- en 4×4-dryfstelsel beskikbaar – en alle enkelkajuitmodelle is met XL-spesifikasie toegerus. Die Ranger se superkajuitreeks bestaan uit ses modelle. Vier maak van die enkelturbo-enjin gebruik wat 125 kW en 405 Nm bied, en twee van die 2.0‑dubbelturbodieselenjin wat 154 kW en 500 Nm bied. Weereens gaan die enkelturbo met ŉ 6-spoed‑handrat of outo gepaard, in 4×2- of 4×4-dryfstelsel. Die twee reeksleiers, XLT en Wildtrak, gebruik 2.0‑dubbelturbo, albei gepaard met 10-spoed‑outo en slegs met ŉ 4×4-dryfstelsel beskikbaar. Die jongste Ford Ranger-onderstel is ongelooflik verfynd. Die enjin-ratkas‑kombinasies is perfek gepas en die kalibrasie daarvan is ook uit die boonste rakke. Om jou eie Ranger pas te maak, presies soos jy hom wil hê, sal Ford steeds op die enkelkajuit- en superkajuitmodelle die sewe bykomende pakkette beskikbaar stel. Die tweede groot mylpaal wat Ford onlangs bereik het, is die begin van uitvoere vanuit Suid-Afrika na meer as 100 markte wêreldwyd. Suid-Afrikaanse Rangers word ook na Europa uitgevoer waar Ranger die leier in die bakkiesegment is. Ná die R15,8 miljard-belegging in die Silverton-aanleg het Ford nou aptyt vir groot uitvoerkapasiteit, maar hy sal met die nodige owerhede moet saamwerk om vertragings in die hawens en by die spoorweë uit die weg te ruim. Die enkelkajuitreeks lyk só: Die superkajuitreeks lyk só: Die reekse word gedek deur ŉ vier jaar/120 000 km-waarborg. Diensplanne is bykomend beskikbaar.